দীর্ঘ ছয় ফুটেরও অধিক উচ্চতার অধিকারী জ্যাক ম্যাসন ডানহাতি ব্যাটসম্যান হিসেবে খেলতেন। সচরাচর আগ্রাসী ব্যাটিং, পরিচ্ছন্ন ড্রাইভিং ও জোরালো মারের অধিকারী ছিলেন তিনি। তার স্মরণে উইজডেনে উল্লেখ করা হয় যে, সুন্দর ব্যাটিংশৈলীর কারণে তা বেশ দর্শনীয় ছিল। পাশাপাশি ডানহাতে ফাস্ট-মিডিয়াম পেস বোলিং করে প্রকৃত অল-রাউন্ডার হিসেবে নিজেকে মেলে ধরেছিলেন। ধীরগতিসম্পন্ন এবড়োথেবড়ো উইকেটে তিনি সমান দক্ষতা প্রদর্শন করেছেন। প্রথম-শ্রেণীর ক্রিকেটে ৩৩.২৭ গড়ে উইকেট শিকার করেছেন। এছাড়াও, পরিশীলিত ফাস্ট মিডিয়াম পেস বোলিংয়ের পাশাপাশি স্লিপ অঞ্চলে ফিল্ডিং করেও যথেষ্ট সুনাম কুড়িয়েছেন।

উইজডেন ক্রিকেটার্স অ্যালমেনাকে তাকে কেন্টের পক্ষে খেলা অন্যতম সেরা শৌখিন অল-রাউন্ডার হিসেবে বর্ণনা করা হয়েছে। ঘরোয়া ক্রিকেটে সুন্দর ক্রীড়াশৈলী প্রদর্শনের স্বীকৃতিস্বরূপ ১৮৯৮ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত করা হয়।

খেলার ধরন
শৈশবকাল
বিশ্বযুদ্ধে অংশগ্রহণ
ব্যক্তিগত জীবন